section_heading: Povijest
paragraph_text: Conn Smythe sudjelovao je u oba svjetska rata u kanadskim jedinicama, a 1917. postao i njemačkim ratnim zarobljenikom u Šleskoj. 1927. postao je predsjednik hokejaškog kluba iz Toronta kojemu daje novo ime — Maple Leafs (javorovo lišće). Štoviše, prve tri sezone obnašao je i dužnost trenera momčadi. Nakon povratka iz II. svj. rata, s položaja glavnog direktora nadgledao je izuzetno uspješno desetljeće Maple Leafsa u kojemu je klub osvojio šest naslova prvaka. Iz kluba odlazi 1962. godine.